Галиция
Галиция, или още Галичина, е историческа област в Централна Европа, обхващала територии от днешните Украйна (Лвовска, Ивано-Франкивска и Тернополска област) и Полша (Малополско и Подкарпатско войводство).

Областта е била княжество (Галиция-Волин), кралство (Галиция и Лодомерия), а по-късно – провинция в Австро-Унгария, към която е била добавена областта около Краков, за да се оправдае нейното анексиране през 1772 г.

История 
През Първата световна война (1914 – 1917) в Галиция се водят много боеве между руската и австро-германската армия. От 1918 г. e част от Полша. През 1936 г. населението ѝ е около 8,2 млн. жители. Главни градове са Лвов и Краков.

През 1939 г. източната част на Галиция е присъединена към Съветска Украйна.

Външни препратки 
 www.jewishgalicia.net